open-index/open-wikipedia-markdown huggingface dataset:
The Elder Scrolls III: Morrowind

***The Elder Scrolls III: Morrowind*** ir *[[Bethesda Softworks]]* izstrādāta lomu spēle. Tā ir trešā spēle *[[The Elder Scrolls]]* spēļu sērijā. Spēle publicēta 2002. gadā, tai ir divi papildinājumi — *The Elder Scrolls III: Bloodmoon* un *The Elder Scrolls III: Tribunal*, 2003. gadā spēle kopā ar papildinājumiem tika publicēta vēlreiz kā *Morrowind: Game of the Year Edition*. Spēle norisinās Dunmeru jeb tumšo elfu apdzīvotajā Tamrielas Impērijas ziemeļaustrumu provincē Morrovindā uz Vvardenfellas salas.

## Tēls
Spēles sākumā spēlētāja tēls, pēc atbrīvošanas no cietuma, ar kuģi tiek nogādāts Vvardenfellā. Pirms spēlētāja tēls tiek oficiāli atbrīvots, citi tēli viņu izjautā, tādējādi spēlētājs var izvēlēties sava tēla vārdu, dzimumu, rasi, zodiaka zīmi un klasi. Rase, zodiaka zīme un klase ietekmē spēlētāja tēla prasmes, spējas un īpašības. Spēlētāja tēla prasmes, piemēram, dažādas cīņas prasmes, var uzlabot vai nu tās pielietojot vai arī par samaksu trenējoties pie spēlē sastopamajiem treneriem. Īpašības, tādas kā veiklība, spēks, izturība utml., uzlabojas ar katru spēlētāja tēla sasniegto līmeni un ietekmē, piemēra, spēlētāja tēla veselību, uzlabo spēlētāja prasmes utml.
Spēlētāja prasmes dalās trijās grupās — nozīmīgajās un nenozīmīgajās, kuras nosaka tēla rase un klase, un pārējās prasmēs ko spēlētāja tēls apguvis spēles gaitā. Attīstot sava tēla nozīmīgās un nenozīmīgās prasmes, spēlētājs iegūst augstāku līmeni. Iegūstot jaunu līmeni spēlētājs var izvēlēties trīs īpašības, kuras uzlabot.

## Sižets
Tāpat kā citās The Elder Scrolls sērijas spēlēs, spēlētājs var brīvi izvēlēties, ko darīt un spēles pamatuzdevuma izpilde nav obligāta. Lai šī brīvība būtu saistoša, spēlē ir dažādi grupējumi — ģildes, releģiskas organizācijas un aristokrātu apvienības, kā arī dažādi uzdevumi. Pildot pamatuzdevumu atklājās, ka spēlētājs ir senlaiku varoņa Nerevara reinkarnācija. Sākotnēji spēlētājam jāpalīdz Impērijas aģentam ievākt informāciju par vietējajiem kultiem, tādējādi noskaidrojas, ka spēlētāja tēls atbilst pareģojumā par Nerevara reinkarnāciju minētajām pazīmēm. Pēc tam spēlētājam ir jāsaņem vietējo dunmeru grupējumu atbalsts, lai apstiprinātos, ka viņš ir Nerevara reinkarnācija. Kad spēlētājs ir ieguvis vietējo atbalstu, viņam jātiekas ar dievu Viveku, kurš viņam iedod ieročus, lai sakautu citu dievību — Dagot Urul, kurš cer sagrābt varu Morrovindā.

## Papildinājumi
### The Elder Scrolls III: Tribunal
*The Elder Scrolls III: Tribunal* darbība norisinās Mournholdas pilsētā, kas neatrodas Vvardenfellā, tāpēc spēlētāja tēlam uz to ir jāteleportējas. Papildinājuma sižets saistīts ar vietējajām dievībām. Papildinājums uzlaboja spēles žurnālu, ļaujot vieglāk pārskatīt uzdevumus, kuri sākotnēji tika kārtoti hronoloģiskā kārtībā.

### The Elder Scrolls III: Bloodmoon
*The Elder Scrolls III: Bloodmoon* pievieno spēlei mežiem klāto Solstheimas salu, kas atrodas uz ziemeļrietumiem no Vvardenfellas. Bloodmoon parādās vilkači un infekcija, kas par vilkati var padarīt arī spēlētāja tēlu.

## Ārējās Saites
* The Elder Scrolls oficiālā mājaslapa
* Par Morrowind neoficiālajā The Elder Scrolls viki
Sid Meier's Civilization IV

***Sid Meier's Civilization IV*** (saīsinājumā ***Civilization IV*** vai vienkārši ***Civ4***) ir Sida Meijera *[[Firaxis Games]]* studijas izstrādāta un *[[Take-Two Interactive|Take-Two]]* 2005. gadā izdota gājienu stratēģijas spēle. Tai ir arī divi papildinājumi — *Warlords* (2006) un *Beyond the Sword* (2007).

## Spēlēšana

Standarta spēle sākas 4000. gadā p.m.ē., un spēlētāja rīcībā ir viens karotājs un apmetnieks pilsētas izveidei. Spēles gaitā spēlētājam jāizpēta pasaule, iepazīstot citas civilizācijas, jāiegūst kontrole pār dažādiem resursiem un jāizpēta jaunas tehnoloģijas, kuras atklājot spēlētājs paveras dažādas jaunas iespējas (piemēram, pieeja jauniem resursiem, vienībām un ēkām). Spēli var uzvarēt dažādi — iznīcinot visas pārējās civilizācijas, kļūstot par lielāko valsti pasaulē, kontrolējot trīs pilsētas ar leģendāru kultūru, uzvarot sacensībā par Visuma izpēti, spēlētājam kļūstot par visas pasaules vadītāju vai līdz 2050. gadam vienkārši sasniedzot vislielāko punktu skaitu.

Spēlētājs var arī izveidot spēli ar citādiem nosacījumiem, tāpat gan spēlei, gan paplašinājumiem pievienoti vairāki papildscenāriji un pārveidojumi, kuros spēles saturs var būt diezgan atšķirīgs no standarta spēles. Spēlē ir pieejamas līdz 34 dažādām civilizācijām, kurām var būt viens vai vairāki vadoņi. Katrai no civilizācijām ir savas unikālās vienības un, sākot ar *Warlords* papildinājumu, arī unikālās celtnes, kas aizstāj kādu no standarta vienībām vai celtnēm.

## Atsauces

## Ārējās saites
* Oficiālā tīmekļa vietne 
* Lapa izdevēju tīmekļa vietnē
Sid Meier's Civilization

**Sid Meier's Civilization** ir gājienu stratēģijas datorspēle, kuru 1991. gadā radīja Sids Maijers firmai MicroProse. Spēles uzdevums ir ".. izveidot impēriju, kas noturētos ilgāku laiku". Spēles darbība sākas 4000 gadus pirms mūsu ēras, un spēlētāju impērijas attīstās līdz mūsdienām vai pat tuvākā nākotnē. Spēle ir pazīstama ar nosaukumu vienkārši *Civilization* vai saīsinājumu *Civ1*. Tā bija viena no pirmajām gājienu stratēģijas spēlēm.

Vēlākos gados, līdz ar spēļu tehnoloģiju attīstību, tika izveidotas versijas:
* Civilization II
* Civilization III
* Civilization IV

## Ārējās saites
Reliģiozitāte

**Reliģiozitāte** vispārējā nozīmē ir daudzpusīgs socioloģisks termins, kas tiek lietots dažādos reliģiskos aspektos. Parasti šis termins tiek saistīts ar cilvēka uzticību kādai no reliģijām. Reliģiozitāte parāda konkrēta indivīda attieksmi pret kādu no reliģijām. Jo reliģiozāks ir cilvēks, jo biežāk viņš apmeklē baznīcu, veic ziedojumus, piedalās dažādos ar baznīcu saistītos pasākumos.

Pieauguša cilvēka reliģiozitāti lielā mērā nosaka iedzimtība. Agrāk tika uzskatīts, ka bērna attieksmi pret reliģiju nosaka ģimene, kurā ir audzis. ASV zinātnieki no Minesotas universitātes ir noskaidrojuši, ka tikai bērnībā reliģisko piederību nosaka sociālā vide. Cilvēkam pieaugot, ģimenes ietekme mazinās un tā vietā iestājās ģenētiska nosliece.

## Skatīt arī
* Reliģija
* Ticība

## Atsauces
The Elder Scrolls

***The Elder Scrolls*** ir videospēļu sērija, ko izstrādā *[[Bethesda Softworks]]*. Tajā ietilpst lomu spēles *[[The Elder Scrolls: Arena]]*, *[[The Elder Scrolls II: Daggerfall]]*, *[[The Elder Scrolls III: Morrowind]]*, *[[The Elder Scrolls IV: Oblivion]]*, *[[The Elder Scrolls V: Skyrim]]* kā arī no pamatsērijas atvasinātas spēles — lomu spēle *The Elder Scrolls Legends: Battlespire*, piedzīvojumu spēle *The Elder Scrolls Adventures: Redguard* un mobilo spēļu sērija *The Elder Scrolls Travels*.

## Ārējās saites

* 
* Videospēļu sērijas lapa ''Bethesda Softworks'' tīmekļa vietnē
Imanta (mīnu aizžogotājtraleris)

thumb|300px|Mīnu aizžogotājtraleris "Imanta" (ap 1930).
**Imanta** bija 1926. gadā Havrā uzbūvēts Latvijas Kara flotes mīnu aizžogotājtraleris. Ūdensizspaids (dedveits) 256 t, garums 48,8 m, platums 6,4 m, iegrime 1,8 m, maksimālais ātrums 14 mezgli, divi tvaika dzinēji ar kopējo jaudu 750 ZS. Tā komandā bija 39 jūrnieki (ieskaitot 4 virsniekus).

## Vēsture
Viesturs klases, kurā ietilpa arī kuģis ar šādu pašu nosaukumu, kuģi ražoja uzņēmums *Ateliers et Chantiers* (AC) *Augustin Normand* un ūdenī to ielaida 1926. gada maijā. 1930. un 1931. gados piedalījās Ziemeļvalstu kara flotes kopējos manevros. Vairākkārt Latvijas kara flotes sastāvā devās uz Eiropas valstīm (1935. gadā uz Lietuvu, Zviedriju).

Otrā pasaules kara laikā pēc Latvijas okupācijas 1940. gada 13. augustā PSRS iekļāva kuģi savā Baltijas kara flotē un 1940. gada 17. oktobrī kuģi pārdēvēja par "T-299". 
1941. gada 1. jūlijā, uzbraucis uz mīnas, tas nogrima Monzunda jūras šaurumā.

## Komandieri
* komandkapteinis Antons Brūders (1906–1941)
* jūras kapteinis Fricis Lipstons (1889–1965)

## Aprīkojums
* 76,2 mm zenītlielgabals
* trīs 12,7 mm ložmetēji
* četri mīnu traļi

## Bibliogrāfija
* Latvijas jūrniecības vēsture. Enciklopēdija. - Rīga, 1998.

## Atsauces
Spīdola (zemūdene)

thumb|250px|Zemūdene "Spīdola" Liepājas karostā 1935. gada 1. janvārī.
**Spīdola** bija Latvijas kara flotes *Loire-Simonet* klases zemūdene. Uzbūvēta 1926. gadā Havrā, Francijā.

## Tehniskie parametri

Ūdensizspaids 395 t (virs ūdens) un 525 t (zem ūdens), garums 55 m, platums 4,6 m, iegrime 3,9 m. Maksimālais ātrums 17,5 mezgli (virs ūdens) un 10 mezgli (zem ūdens), darbības radiuss 1660 jūras jūdzes (ar ātrumu 14 mezgli) vai 2000 jūras jūdzes (ar ātrumu 10 mezgli), zemūdens režīmā 85 jūras jūdzes (ar ātrumu 9 mezgli). Maksimālā iegrime 70 m, niršanas ātrums 10m/37s. Divi *Sulzer* dīzeļmotori (1300 ZS), divi *Simonet* elektromotori (700 ZS).

Bruņojums:
* 75 mm zenītlielgabals
* divi 7,7 mm ložmetēji
* seši 450 mm *Whitehead* torpēdaparāti (4 priekšgalā - no tiem 2 grozāmie, - 2 grozāmie aizmugurē)
* septiņas torpēdas ielādētā stāvoklī (viena rezervē)

## Vēsture

Latvijas kara flotē no 1927. gada kā daļa no Zemūdens laivu diviziona (no 1928. gada 3. marta - Zemūdeņu divizions). Zemūdeni “Spīdola” ūdenī nolaida  svinīgā ceremonijā 1926 .gada 6. oktobrī Havrā. 1927. gada aprīlī zemūdeņu pieņemšanas komisija veica pēdējos darbus, lai zemūdenes nodotu ekspluatācijā. 1927. gada maijā zemūdenes “Ronis” un “Spīdola” sāka savu ceļu uz Latviju, pa ceļam piestājot Ķīles ostā Vācijā. Zemūdenes iebrauca Liepājas Kara ostā 1927. gada 20. maijā.
* pieraksta osta: Liepāja
* komandieri:
** jūras kapteinis Nikolajs Grīniņš
** jūras kapteinis Oskars Rodiņš
** jūras kapteinis Ādolfs Bergs-Kalns (līdz 1935. gadam)
** komandkapteinis Kārlis Kalacis (1935–1940)
* komandā 32 jūrnieki (3 virsnieki, 24 instruktori, 5 matroži))

Zemūdene piedalījusies Latvijas kara flotes vizītēs Somijā, Igaunijā, Lietuvā, Polijā, Vācijā, Zviedrijā, Dānijā, Norvēģijā.

Pēc Latvijas okupācijas 1940. gada 25. jūlijā, PSRS iekļāva zemūdeni savā Baltijas kara flotē (18. zemūdeņu brigādē). 1941. gadā pēc Liepājas kara flotes bāzes komandiera pavēles naktī no 24. uz 25. jūniju kopā ar zemūdeni "Ronis" un vēl 4 padomju zemūdenēm tika nogremdēta Vācijas kara flotes bloķētās Liepājas ostas akvatorijā. 1942. gadā "Spīdola" tika izcelta un vraks pārkausēts.

## Atsauces


## Bibliogrāfija

* Latvijas jūrniecības vēsture. Enciklopēdija. — Rīga, 1998.
Varonis (karakuģis)

[thumb|300px|Latvijas [Karakuģis|karakuģi "Virsaitis", "Imanta", "Viesturs" un "Varonis" 1939. gada augustā.]]
**Varonis** bija Latvijas Kara flotes zemūdeņu bāzes kuģis no 1927. līdz 1940. gadam.

## Tehniskie parametri

Ūdensizspaids (dedveits) 250 t, ātrums 10 mezgli, dzinējs 450 ZS, garums 29,1 m, platums 6,5 m, iegrime 3,6 m. 

Veicis dažādus materiāli tehniskos un saimnieciskos uzdevumus (zemūdeņu kaujas mērķu transportēšana, jūrnieku atpūtas vieta, pārtikas sagatavošana). Minēts, ka kādu laiku kalpojis ledlauža statusā.

## Vēsture
Uzbūvēts 1908. gadā Vācijā kā ***Passat***, pēc dažām ziņām, Ķīles *Reichswerft* būvētavā. Pēc 1. pasaules kara beigām atradies vācu bāzē Liepājā, līdz 1919. gada 10. oktobrī nodots Latvijas Apsardzības ministrijas rīcībā.

Latvijas Jūras krastu aizsardzības eskadrā no 1927. gada.
* pieraksta osta: Liepāja
* komandieri:
** Hermanis Klīve;
** Antons Brūders;
** A. Gūtmanis;
** A. Ezeriņš.
* komandā 12 jūrnieki (1 virsnieks)

Pēc Latvijas okupācijas 1940. gada jūlijā PSRS iekļāva kuģi savā Baltijas kara flotē (no 1941. gada janvāra līdz Vācijas uzbrukumam PSRS atradies IeTK Robežaizsardzības spēku sastāvā ar nosaukumu **''Ural** (Урал)*). [[1941]]. gadā, iespējams, 28. augustā "Varonis" nogrima, uzbraucis uz mīnas.

Pēc dažām ziņām, pēc kara izcelts un turpinājis kuģot padomju dienestā līdz 1950. gadiem ar nosaukumu *Pyarnu'', līdz sagriezts metāllūžņos.

## Bibliogrāfija
* Latvijas jūrniecības vēsture. Enciklopēdija. - Rīga, 1998.

## Atsauces
Viesturs (mīnu aizžogotājtraleris)

thumb|300px|"Viesturs" kopā ar "Virsaiti" un "Imantu" Ziemeļvalstu kara flošu kopējos manevros Kopenhāgenā (1930).
thumb|300px|Aizžogotājtralera "Viesturs" virsdienesta karavīri.
**"Viesturs"**  bija 1926. gadā Nantē būvēts Latvijas Kara flotes mīnu aizžogotājtraleris. Ūdensizspaids 256 t, garums 48,8 m, platums 6,4 m, iegrime 1,8 m, maksimālais ātrums 14 mezgli, divi tvaika dzinēji ar kopējo jaudu 750 ZS. Tā komandā bija 39 jūrnieki (ieskaitot 4 virsniekus).

## Vēsture
Viesturs klases, kurā ietilpa arī "Imanta", kuģi "Viesturs" ražoja Francijas kuģubūves uzņēmums *Ateliers et Chantiers (AC) de la Loire*, un ūdenī "Viesturu" ielaida 1926. gada maijā.  1930. un 1931. gados kuģis piedalījās Ziemeļvalstu kopējos manevros. Vairākkārt Latvijas kara flotes sastāvā devās uz Eiropas valstīm (1935. gadā uz Lietuvu un Zviedriju).

Otrā pasaules kara laikā pēc Latvijas okupācijas 1940. gada 13. augustā PSRS iekļāva kuģi savā Baltijas kara flotē. 1941. gada 25. jūlijā kuģi pārdēvēja par "Nr57", 7. septembrī kuģa nosaukumu atkal mainīja uz "Nr51", bet 1944. gada 29. augustā kuģi pārdēvēja par "T-298". Līdz kara beigām veica kaujas operācijas PSRS kara flotes sastāvā Somu jūras līcī. 

1959. gada janvārī noņemts no kuģu reģistra un sagriezts metāllūžņos.

## Komandieri
* jūras kapteinis Ernests Barotājs (1886–1947)
* jūras kapteinis Fricis Lipstons (1889–1965)
* jūras kapteinis Kārlis Edmunds Otomārs Turovskis (1907–1942)

## Aprīkojums
* 76,2 mm zenītlielgabals
* trīs 12,7 mm ložmetēji
* četri mīnu traļi

## Bibliogrāfija
* Latvijas jūrniecības vēsture. Enciklopēdija. - Rīga, 1998.

## Atsauces
Fergusone

**Fergusone** var būt:
* *[[Fergie]]* (īstajā vārdā Steisija Anna Fergusone (*Stacey Ann Ferguson*); dzimusi 1975. gadā) — amerikāņu popmūzikas/ritmblūza dziedātāja, dziesmu autore un aktrise
* Prija Fergusone (*Priah Ferguson*; dzimusi 2006. gadā) — amerikāņu aktrise

## Skatīt arī
* Fergusons
Kropīne

thumb|Kropīnes (Žibartoņu) kalna virsotnē|250px
**Kropīne** () ir viens no augstākajiem Lietuvas kalniem (293,4 m), tas atrodas Viļņas rajona dienvidaustrumu daļā, 5 km uz ziemeļaustrumiem no Rakonu ciemata. Kalns atrodas Medininku augstienē, kas ir arī visas Lietuvas augstākā vieta. Netālu no šī kalna atrodas arī Aukštojas (293,84 m) un Jozapines (293,6 m) virsotnes. Kalna apkārtnē izveidots Kropīnes ainavu liegums.
Vests

**Vests** ( — 'rietumi') ir izplatīts angļu cilmes uzvārds (sieviešu dzimtē Vesta). Cilvēki ar šo uzvārdu:
* Džerijs Vests (*Jerry Alan West*; 1938—2024) — ASV basketbolists;
* Kanje Vests (*Kanye Omari West*; 1977) — ASV reperis;
* Tajs Vests (*Ti West*; 1980) — ASV kinorežisors, producents, scenārists, montāžists, operators un aktieris.
Augstais kalns

**Augstais kalns** var būt:

* Augstais kalns Asūnes pagastā
* Augstais kalns Aulejas pagastā
* pilskalns Dzērbenē
* Aukštojs — augstākais Lietuvas punkts
* Silakalns Vilces pagastā
Novickis

**Novickis** (; sieviešu dzimtē Novicka (*Nowicka*)) ir poļu cilmes uzvārds, kas izplatīts arī Krievijā (*Новицкий*), Ukrainā (*Новицький*), Baltkrievijā (*Навіцка*) un Vācijā (*Nowi(t)zki*). Cilvēki ar šo uzvārdu:
* Artis Novickis (1986) — Latvijas futbola uzbrucējs;
* Dirks Novickis (*Dirk Werner Nowitzki*; 1978) — vācu basketbolists;
* Oļegs Novickis (*Олег Викторович Новицкий*; 1971) — Krievijas kosmonauts;
* Vojcehs Novickis (*Wojciech Nowicki*; 	1989) — poļu vieglatlēts, vesera metējs.
Bergmanis

**Bergmanis** ( — 'kalnietis', 'kalnracis'; sieviešu dzimtē Bergmane) ir vācu cilmes uzvārds, kam zviedru valodā sastopams līdzīgs uzvārds ar tādu pašu cilmi — Bergmans (). Cilvēki ar šo uzvārdu:

* Arvils Bergmanis (1999) — hokejists;
* Baltazars Bergmanis (*Baltasar Bergmann*; 1703–1784) — luterāņu mācītājs;
* Baltazars fon Bergmanis (*Balthasar Bergmann*; 1736—1789) — jurists, galma padomnieks, rakstnieks;
* Gustavs fon Bergmanis (*Gustav von Bergmann*; 1749—1814) — luterāņu mācītājs, izdevējs, filologs;
* Liborijs fon Bergmanis (*Liborius von Bergmann*; 1754—1824) — luterāņu mācītājs, vēsturnieks, rakstnieks;
* Benjamins fon Bergmanis (*Benjamin von Bergmann*; 1772–1856) — luterāņu mācītājs, vēsturnieks;
* Rihards fon Bergmanis (*Richard von Bergmann*; 1805—1878) — Rūjienas luterāņu mācītājs;
* Ernsts fon Bergmanis (*Ernst von Bergmann*; 1836—1907) — ķirurgs un medicīnas profesors;
* Reinholds fon Bergmanis (*Reinhold von Bergmann*; 1850—1913) — fiziķis un meteorologs;
* Eduards fon Bergmanis (*Eduard von Bergmann*; 1852—1900) — luterāņu mācītājs; 
* Ādolfs fon Bergmanis (*Adolf von Bergmann*; 1855—1922) — ķirurgs;
* Gustavs fon Bergmanis (*Gustav von Bergmann*; 1878—1955) — ārsts internists, profesors; 
* Raimonds Bergmanis (1966) — latviešu svarcēlājs, spēkavīrs, TV raidījumu vadītājs, politiķis;
* Vilhelms Bergmanis (1875—1960) — latviešu skolotājs, rakstnieks, režisors;
* Vilis Bergmanis (1892—1976) — latviešu teātra darbinieks un aktieris.

## Skatīt arī
* Bergmans
Fāze

**Fāze** ( (*fasis*) — 'izpausme, stāvoklis') var būt:

* fāze vispārējā nozīmē — periods, attīstības pakāpe kādai parādībai;
* fāze astronomijā — debess ķermeņa redzamā diska apgaismotās daļas laukuma attiecība pret visu debess ķermeņa redzamā diska laukumu;
* svārstību fāze — funkcijas *cos(ωt + φ)*, kas apraksta harmoniskas svārstības, arguments;
* fāze termodinamikā — vielas termodinamiskā līdzsvara stāvoklis, kas pēc savām fizikālajām īpašībām atšķiras no citiem tās pašas vielas līdzsvara stāvokļiem;
* fāze elektrotehnikā — vads, kas pieslēgts ģeneratora neiezemētajiem kontaktiem;
* fāze — termins šaha kompozīcijā.

## Skatīt arī
* Mēness fāze
* Fāzes ātrums
* Fāžu likums
* Fāžu līdzsvars
* Fāžu nobīde
* Ekonomiskās izaugsmes fāzes
* Fāzes modulācija
Tauriņš

**Tauriņš** var būt:
* tauriņš — zvīņspārņu jeb tauriņu kārtā ietilpstošs kukainis;
* Arnolds Tauriņš (1905—1984) — latviešu futbolists.
Izīda

100px|right
**Izīda** ir viena no galvenām seno ēģiptiešu dievietēm, auglības, ūdens un vēja dieviete, sievišķības un ģimeniskās uzticības simbols, kuģniecības aizbildne. Ozīrisa māsa un sieva, Hora māte. Sākotnējais Izīdas kulta centrs atradās Buto pilsētā, kur minēto dievieti pielūdza un attēloja kā govi vai kā sievieti ar govs galvu. Vēlāk Izīda kļuva par visas Ēģiptes un ēģiptiešu galveno dievieti, lai gan galvenais viņas kulta centrs atradās Abīdā (Dienvidēģipte). Sinkrētizācijas procesā Izīdu pielīdzināja Hatorai un Nutai.
## Atsauces
2008. gada GP2 sezona

**2008. gada GP2 sezona** ir 4. GP2 sezona. Tā sākās  un beidzās . Tajā nepiedalījās pašreizējais čempions Timo Gloks, jo viņš parakstīja līgumu ar Toyota Formula 1 komandu. Tajā pirmo reizi tika lietotas jaunās GP2-08 šasijas.

## Komandas un piloti

## Kopvērtējumi un rezultāti
### Pilotu kopvērtējums

### Komandu kopvērtējums

### Sacīkstes
Hidroksilapatīts

**Hidroksilapatīts** (**Ca<sub>5</sub>(PO<sub>4</sub>)<sub>3</sub>(OH)**) ir minerāls. Tas bieži tiek nepareizi saukts par **hidroksiapatītu**. Šī minerāla ķīmiskais sastāvs ir ļoti līdzīgs dabīgā kaula sastāvam un ar šo minerālu tiek saistītas cerības nākotnē aizstāt zobu urbšanu, ievietojot šo materiālu zobu caurumos. Tādā veidā tas aizplombē tos, jo tas veiksmīgi savienojas ar zobu emalju.

## Atsauces

## Ārējās saites

*  Hydroxylapatite mineral information and data
*  Hydroxylapatite Mineral Data
HAP

**HAP** vai **Hap** var būt:
* hidroksilapatīts, minerāls
* Helsingin Arvopaperipörssi, Helsinku biržas nosaukums 1990. gados
Jūlija kalendārs

**Jūlija kalendārs** () bija reformēts romiešu kalendārs, kuru 45. gadā p.m.ē. ieviesa Jūlijs Cēzars (709. gadā *[[ab urbe condita]]*). 
Tas tika izstrādāts ar grieķu matemātiķu un grieķu astronomu, piemēram, Sosigēna palīdzību. Viņš par pamatu ņēma tropisko gadu (365,2422 dienas), noapaļojot to līdz 365,25 dienām. Gads tika sadalīts 12 mēnešos, un parastā gada garums bija 365 dienas (īsais gads). Viena uzkrājusies diena ik pēc četriem gadiem tika pielikta februārī (garais gads).

## Pāreja uz Gregora kalendāru
Tā kā Jūlija kalendārs ir par 11 minūtēm un 14 sekundēm garāks par Saules gadu, tad tas pakāpeniski atpalika no gadalaiku maiņas (128 gadu laikā par 1 dienu). 16. gadsimtā šī starpība jau bija 9 diennaktis. Katoļu baznīca sāka uztraukties, ka baznīcas svētki tiek svinēti nepareizās dienās.

Pāvests Gregors XIII 1582. gadā izdeva pavēli par kalendāra reformu, kas nedaudz samazināja gada garumu. To nosauca par Gregora kalendāru un līdz ar to tas kļuva par jauno stilu (JS), bet Jūlija kalendārs — par veco stilu (VS). Jauno kalendāru visās zemēs nepieņēma uzreiz.

1700. gadā uz Gregora kalendāru pārgāja Dānijā, Nīderlandē, lielākā daļā no Šveices un vācu protestantu valstīs. 1752. gadā jauno stilu ieviesa Apvienotajā Karalistē, bet 1753. gadā Zviedrijā. 
Mūsdienās Jūlija kalendāru vēl joprojām izmanto vairākas pareizticīgās baznīcas (krievu, serbu u.c.).

## Lietošana Latvijā
Kaledāra maiņa Latvijā notikusi sešas reizes:  
# pirmo reizi pāreja uz jauno stilu Livonijas hercogistes teritorijā notika 1582. gadā, kas izraisīja kalendāra nemierus Rīgā;
# Zviedru Vidzemes laikā atkal sāka lietot Jūlija kalendāru, 
# Kurzemes un Zemgales hercogiste no Jūlija kalendāra atteicās 1700. gadā, 
# Latgalē 1772. gadā, bet Kurzemē, Zemgagalē un Sēlijā pēc aneksijas un inkorporācijas Krievijas Impērijā 1795. gadā atsāka lietot Jūlija kalendāru, 
# no Jūlija kalendāra Kurzemes guberņas okupētajā daļā atteicās Oberosta varas laikā 1915. gadā,
# pēdējo reizi pāreja notika Iskolata Latvijā 1918. gadā, kad 1. februāris pēc vecā stila kļuva par 1918. gada 14. februāri pēc jaunā stila.

## Skatīt arī
* Gregora kalendārs
* Romiešu kalendārs
* Vecā un jaunā stila datumi

## Ārējās saites
Mions

**Mions** (mī(mez)ons) ir nestabils leptons, ko apzīmē ar grieķu burtu **μ** (precīzāk - **μ<sup>−</sup>**). Tam ir negatīvs elektriskais lādiņš, spins 1/2 un tas piedalās vājajā un elektromagnētiskajā mijiedarbībā, tāpat kā elektrons. Tomēr miona masa ir 207 reizes lielāka par elektrona masu, tādēļ to var uzskatīt par smagu, nestabilu elektronu (mions var aizstāt vienu no elektroniem parastajā atomā; šādus eksotiskus veidojumus sauc par mionu atomiem). Sabrūkot mions veido elektronu, mionu neitrīno un elektronu antineitrīno.
[thumb|250px|Miona sabrukšanas [Feinmana diagramma]]

Tāpat kā citām elementārdaļiņām, mionam ir sava antidaļiņa, ko sauc par **antimionu** (**μ<sup>+</sup>**). Atšķirībā no miona, antimionam ir pozitīvs lādiņš. Antimions var iedarboties ar elektronu un izveidot ūdeņraža atomam līdzīgu sistēmu, ko sauc par mioniju un kuru var uzskatīt par ārkārtīgi vieglu ūdeņraža izotopu. Kaut arī mionijs, tāpat kā paši mioni un antimioni, var eksistēt vidēji tikai apmēram 2 mikrosekundes, tas paspēj izveidot izpētāmus ķīmiskus savienojumus (ir pazīstams, piemēram, mionija hlorīds - MuCl).

## Vēsture
Mionus atklāja Kārls Deivids Andersons 1936. gadā, pētot kosmiskos starus. Tā bija pirmā atklātā elementārdaļiņa, kas neietilpa parasto atomu sastāvā.

Agrāk mionus dēvēja par **mī mezoniem** to masas, kas atrodas "pa vidu" starp elektrona un nuklonu masām dēļ, taču pēc tam tika noskaidrots, ka mioni nav mezoni (hadroni ar veselu spinu jeb bozoni), bet gan leptoni (fermioni).

## Skatīt arī
* Mionu katalīze

## Ārējās saites
Klintons Deivisons

**Klintons Džozefs Deivisons** (*Clinton Joseph Davisson*,  - ) - ASV fiziķis. 1937. gadā ieguva Nobela prēmiju fizikā par elektronu difrakcijas atklāšanu. Prēmija tika piešķirta arī Džozefam Tomsonam, kurš veica šo atklājumu neatkarīgi no Deivisona.

Dzimis Ilinoisas vidienes pilsētā Blūmingtonā. Vidusskolā mācījās Blūmingtonā. 1902. gadā sāka studēt Čikāgas Universitātē. Paralēli no 1905. gada Deivisons pēc Roberta Milikena rekomendācijas strādāja Prinstonas Universitātē, kur 1991. gadā ieguva doktora grādu. Doktora darba vadītājs viņam bija Ovens Ričardsons, kura māsu Šarloti viņš apprecēja 1911. gadā.

Pēc doktora grāda iegūšanas, Deivisons strādāja Karnegī Tehnoloģijas unstitūtā, bet 1917. gadā sāka strādāt kompānijā *[[Western Electric]]* (vēlāk Bella laboratorijā). 1927. gadā Deivisons veica Deivisona-Germera eksperimentu, kas pierādīja elektronu difrakciju. No 1946. līdz 1956. gadam viņš strādāja Virdžīnijas Universitātē.

Deivisona vārdā nosaukts Mēness krāteris no Zemes neredzamajā pusē.

## Atsauces

## Ārējās saites

* Klintona Deivisona biogrāfija Nobela prēmijas mājaslapā
Šešupe

**Šešupe** (, , ; ) ir upe Polijā, Lietuvā un Krievijas Federācijas Kaļiņingradas apgabalā. Upes izteka atrodas uz dienvidaustrumiem no Suvalkiem Polijā, tālāk upe tek caur Marijampoles apriņķim Lietuvā, tad Kaļiņingradas apgabalā, kur arī uz austrumiem no Nemanas (Ragaines) ietek Nemunas upē.

Upes kopējais garums ir 298 km, no kuriem 27 km ir Polijā, 158 km Lietuvā, 51 km pa Lietuvas un Krievijas robežu un 62 km Krievijas Federācijā.
Pilsētas pie upes: Kalvarija, Marijampole.

## Vēsture
Pēc 1422. gada Melnas līguma noslēgšanas Šešupe ar savu pieteku Širvintu un Lieponu veidoja stabilu robežu starp Vācu ordeni un Lietuvas Dižkunigaitiju, tad starp Prūsiju un Polijas-Lietuvas kopvalsti, vēlāk starp Vācijas impēriju un Krievijas Impēriju, kopš 1990. gada starp Lietuvu un Krievijas Federāciju.

Vāciski upe pazīstama kā *Scheschupe*, bet poliski — *Szeszupa*, taču nacisti upes nosaukumu, tāpat kā pārējos baltu cilmes vietvārdus, 1938. gadā nomainīja uz *Ostfluss*.

## Atsauces

## Ārējās saites
Warcraft III: Reign of Chaos

***Warcraft III: Reign of Chaos*** ir *[[Blizzard Entertainment]]* 2002. gada jūlijā izdota reāllaika stratēģijas datorspēle. Tā ir *Warcraft* sērijas trešā spēle un turpinājums otrajai daļai **'. ''Warcraft III: Reign of Chaos'' ir pirmā ''Blizzard'' spēle ar trīsdimensiju grafiku.

Šajā daļā, tāpat kā iepriekšējās, iespējams spēlēt ar orkiem (''orcs'') un cilvēkiem (''humans''), bet klāt nākušas divas jaunas rases: nemirušie (''undead'') un nakts elfi (''night elfs''). ''Warcraft III: Reign of Chaos'' ir izdots arī papildinājums — ''Warcraft III: The Frozen Throne''.

== Warcraft III: Reforged ==
2018. gada 2. novembrī [[BlizzCon 2018]] tika paziņots par ''Warcraft III: Reforged'' atkārtotu iznākšanu ar atjauninātu grafiku, atkārtoti ierakstītiem klipiem un skaņu, kā arī 4K izšķirtspējas atbalstu. Spēle tika izdota 2020. gada 29. janvārī, un tā saņēma jauktas atsauksmes no kritiķiem un ļoti negatīvas atsauksmes no spēlētājiem.

***Warcraft III: Reforged**' ir reāllaika stratēģijas datorspēle, ko izstrādāja [[Blizzard Entertainment]] un [[Lemon Sky Studios]], un 2020. gadā izlaida [[Blizzard Entertainment]]. *Warcraft III: Reforged* ir *Warcraft III: Reign of Chaos* un tās papildinājuma The *Frozen Throne* atjaunināta versija. Tajā saglabāta tā pati spēle, stāsts un kopumā tā pati līmeņu struktūra, kas oriģinālajās spēlēs; galvenās atšķirības ir atjaunināta Ultra HD grafika, no jauna ierakstīta skaņa un uzlabots tīkla atbalsts.

== Atsauces ==


== Ārējās saites ==
* [https://www.blizzard.com/en-gb/games/war3/ Spēles oficiālā lapa *Blizzard'' tīmekļa vietnē]
Bobijs Fišers

**Roberts Džeimss Fišers** (; dzimis , miris )  bija amerikāņu šahists, vienpadsmitais pasaules čempions šahā (1972—1975).

## Dzīvesgājums
Šahu iemācījies spēlēt 6 gadu vecumā, nopietni sācis spēlēt 9—11 gadu vecumā. Tajā pašā vecumā sācis spēlēt meistara līmenī un jau pēc 3 gadiem pārliecinoši uzvarējis ASV šaha čempionātā, kļūstot par visu laiku jaunāko Amerikas čempionu šahā. Vienu gadu vēlāk, 15 gadu vecumā, kļuvis par jaunāko lielmeistaru šaha vēsturē. Viņa rekords netika pārspēts līdz pat 1991. gadam. 16 gadu vecumā kvalificējies pretendentu turnīram, kļūstot par jaunāko pretendentu uz čempiona titulu, bet Fišera optimistiskā domāšana nepalīdzēja. Viņš turnīrā sadalīja 5. vietu (+8 –11 =9). Viņa rezultātu visi ļoti apbrīnoja, bet ne pats Fišers, kaut gan toreizējais pasaules čempions šahā Mihails Botviņņiks apliecināja, ka jaunajam šahistam priekšā ir gaiša nākotne. Gadu vēlāk Fišers spēlēja 1960. gada šaha olimpiādē, pārstāvot ASV pie 1. galdiņa, un beigās ASV ieņēma otro vietu. Fišera rezultāts bija lielisks (+10 =6 –2). Tajā pašā gadā viņš paziņoja, ka uzvarēšot nākamajā pretendentu turnīrā un kļūšot par jaunāko pasaules čempionu šaha vēsturē, un nākamajā kvalifikācijas turnīrā uz pretendentu turnīru izskatījās, ka Fišera vārdi sāk piepildīties, jo viņš pārliecinoši uzvarēja ar 17,5 no 22 punktiem (+13 =9 –0), tādējādi esot divus ar pusi punktus priekšā padomju lielmeistariem. Bet pretendentu turnīrā nācās samierināties ar vilšanos, jo viņš finišēja ceturtais no astoņiem dalībniekiem. No tā brīža Fišers pat nepiedalījās pretendentu turnīros līdz 1971. gadam, viņa nākamais lielais sasniegums bija rekorda uzvara 1963. gada ASV čempionātā ar 100% rezultātu 11/11 punktiem.

1972. gadā Reikjavīkā Fišers kļuva par pasaules čempionu šahā, uzvarot Borisu Spaski. Savu titulu Fišers pat necentās aizstāvēt pret jauno krievu zvaigzni Anatoliju Karpovu, jo uzskatīja, ka organizatori nepiekrīt viņa prasībām. Pēc titula iegūšanas nepiedalījās vairs nevienā šaha turnīrā līdz 1992. gadam, kad viņš Dienvidslāvijā vēlreiz uzvarēja Spaski. Šī uzvara viņam atnesa 3 000 000 USD prēmiju un aresta ordera izdošanu ASV par Dienvidslāvijai noteikto ekonomisko sankciju pārkāpšanu. Fišers neatgriezās ASV un pazuda no mediju redzesloka.

2002. gadā viņš parādījās sabiedrībā, izvirzot dažādas antisemītiskas sazvērestības teorijas (par spīti tam, ka viņš pats ir ebrejs), intervijā Filipīnu radio slavējot 11. septembra terora aktus un apgalvojot, ka "Ameriku vajadzētu noslaucīt no zemes virsas".

Savas dzīves pēdējos gados uzturējās Ungārijā un citās valstīs. 2004. gada jūlijā tika aizturēts Japānā par ceļošanu ar nederīgu ASV pilsoņa pasi un ieslodzījumā pavadīja 8 mēnešus, cīnoties pret izdošanu ASV. 2005. gadā saņēma Islandes pilsonību un ieradās tur .
"Bobijs Fišers 12 gadus tiek vajāts par šaha spēlēšanu valstī, kas vairs neeksistē, un saskaņā ar likumiem, kas nav vērsti pret nevienu citu," aģentūrai *[[Reuters]]* Reikjavīkā situāciju par Fišera politisko vajāšanu un medijos pasludināšanu par "garā vāju" komentēja islandiešu šahists Hrafns Jokulsons.

## Ārējās saites
Fišers

**Fišers** (, ,  — 'zvejnieks'; sieviešu dzimtē **[[Fišere]]**) ir ģermāņu cilmes uzvārds. Cilvēki ar šo uzvārdu:

* Bobijs Fišers (*Bobby Fischer*; 1943—2008) — ASV šahists;
* Dereks Fišers (*Derek Fisher*; 1974) — ASV basketbolists un treneris;
* Džeks Fišers (*Jack Fischer*; 1974) — ASV astronauts;
* Endrū Fišers (*Andrew Fisher*; 1862—1928) — Austrālijas politiķis un valstsvīrs;
* Ērvings Fišers (*Irving Fisher*; 1867—1947) — ASV ekonomists;
* Gērijs Fišers (*Gary Fisher*; 1950) — viens no kalnu velosipēda izgudrotājiem;
* Heincs Fišers (*Heinz Fischer*; 1938) — 11. Austrijas prezidents (2004—2016);
* Hermanis Emils Fišers (*Hermann Emil Fischer*; 1852—1919) — vācu ķīmiķis;
* Jakobs Benjamins Fišers (*Jakob Benjamin Fischer*; 1731—1793) — vācbaltiešu dabaszinātnieks;
* Johans Fišers (*Johann Fischer*; 1636—1705) — vācbaltiešu teologs, pirmais Vidzemes ģenerālsuperintendents;
* Johans Bernhards Fišers (*Johann Bernhard von Fischer*; 1685—1772) — vācbaltiešu ārsts un literāts;
* Johans Bernhards Fišers fon Erlahs (*Johann Bernhard Fischer von Erlach*; 1656—1723) — austriešu arhitekts;
* Jozefs Fišers (*Josef Fischer*; 1865—1953) — vācu riteņbraucējs;
* Miķelis Fišers (1915—1984) — latviešu operdziedātājs;
* Miķelis Fišers (1970) — latviešu mākslinieks;
* Patriks Fišers (*Patrick Fischer*; 1975) — šveiciešu hokejists un treneris;
* Ronalds Fišers (*Ronald Fischer*; 1890—1962) — angļu ģenētiķis;
* Svens Fišers (*Sven Fischer*; 1971) — vācu biatlonists;
* Urss Fišers (*Urs Fischer*; 1966) — šveiciešu futbolists un treneris;
* Viktors Fišers (*Viktor Fischer*; 1994) — dāņu futbolists.

## Skatīt arī
* Zvejnieks
MMORPG

[thumb|300px|[Ekrānuzņēmums no bezmaksas brīvkoda daudzspēlētāju tiešsaistes lomu spēles *Ryzom*]]

**Daudzspēlētāju tiešsaistes lomu spēle** (**DSTLS**;  (**MMORPG**)) ir datorspēļu žanrs, kam raksturīga liela spēlētāju skaita vienlaicīga mijiedarbošanās radītā vai īstā virtuālā pasaulē. Tas ir izplatītākais daudzspēlētāju tiešsaistes spēļu (*Massively Multiplayer Online Game*) veids. Pastāv arī MMORPG paveidi — daudzspēlētāju tiešsaistes šaujamspēles no pirmās personas skatpunkta (*Massively Multiplayer Online First-Person Shooter*) un daudzspēlētāju tiešsaistes reāllaika stratēģijas (*Massively Multiplayer Online Real Time Strategy*), bet šāda veida spēlēm ir lielākas prasības pret tīklu un servera resursiem, tāpēc tās ir mazāk izplatītas. Tās arī parādījās vēlāk.

Daudzspēlētāju tiešsaistes lomu spēles no citām tiešsaistes lomu spēlēm atšķiras ar to, ka serveri (vai serverus) parasti uztur spēles izstrādātāji, un tajos vienlaikus var atrasties ļoti liels spēlētāju skaits. Bieži vien par šādas spēles spēlēšanu ir arī jāmaksā ikmēneša abonentmaksa. Tāpat kā citās lomu spēlēs, arī te viens no mērķiem parasti ir spēlētāja līmeņa paaugstināšana. MMORPG pieejami arī uzdevumi (), taču tie, atšķirībā no uzdevumiem parastajās lomu spēlēs, nevar izmainīt spēles pasauli.

## Ārējās saites

* Anna Gintere (2004. gada 5. oktobris). Kas ir MMORPG?  Apollo. Skatīts: 2008. gada 18. janvārī.
Darbs

**Darbs** var būt:

Atkarībā no konteksta, šī jēdziena nozīme var sašaurināties:
* darbs (cilvēka aktivitāte) jeb strādāšana — cilvēka mērķtiecīga materiālu vai garīgu vērtību radīšana, arī algots darbs;
** nodarbinātība;
* darbs (māksla) jeb radošais darbs — cilvēka radošo pūļu izpausme vai rezultāts;
* darbs (fizika) — fizikāls lielums, ko veido uz objektu vērstā spēka reizinājums ar objekta pārvietojumu.

Latvijā ar šādu nosaukumu ir arī iznākuši laikraksti:
* Darbs — nedēļas laikraksts, iznāca 1875—1876 Rīgā;
* Darbs — laikraksts, iznāca 1927—1932 Jelgavā.

## Atsauces
Jans Džeņnins

**Jans Džeņnins**, amerikanizētais variants — **Čeņnins (Frenks) Jangs** (*Chen-Ning Frank Yang* / 楊振寧 (piņjiņā: *Yáng Zhènníng*), dzimis , miris ) bija Ķīnas un ASV fiziķis. Kopā ar kolēģi Li Džendao (*Tsung-Dao Lee*) 1957. gadā ieguva Nobela prēmiju fizikā par pētījumiem paritātes likumsakarībās, kas ļāva izdarīt būtiskus atklājumus elementārdaļiņu fizikā.

Dzimis Hefejā, skolas gadus pavadījis Pekinā, bet vēlāk Kuņminā. 1942. gadā ieguva bakalaura, bet 1944. gadā — maģistra grādu Cjinhua Universitātē (tolaik tā atradās Kuņminā). 1946. gadā devās uz Čikāgas Universitāti, kur 1948. gadā aizstāvēja doktora grādu Edvarda Tellera vadībā. Gadu strādāja par Enriko Fermi asistentu. 1949. gadā sāka strādāt Padziļināto studiju institūtā, Prinstonā, bet 1965. gadā kļuva par Stonibrūkas Universitātes profesoru.

1999. gadā atgriezās Ķīnā, Cjinhua Universitātē Pekinā. Viņš bija arī profesors Honkongas Ķīniešu universitātē.

## Personīgā dzīve un nāve
Jans Džeņnins 1950. gadā apprecējās ar skolotāju Tu Či-li, viņiem bija divi dēli un meita. Viņa sievastēvs bija Gomiņdan ģenerālis Du Juimins. Jana Džeņnina pirmā sieva Tu Či-li nomira 2003. gada oktobrī. 2005. gada janvārī, 82 gadu vecumā, Jangs apprecējās ar universitātes studenti Venu Faņu. Viņi bija tikušies 1995. gadā fizikas seminārā un atjaunoja kontaktus 2004. gada februārī. Vena Faņa bija par 54 gadiem jaunāka.

Jans Džeņnins, ilgus gadus dzīvojot ASV un tur veicot pētījumus, 1964. gadā bija ieguvis ASV pilsonību. Viņš pats atzina, ka šis lēmums viņam bija sāpīgs, jo tēvs viņam to nekad nepiedeva. Jans Džeņnins oficiāli atteicās no ASV pilsonības 2015. gada beigās, tomēr atzina, ka ASV viņam deva iespējas nodarboties ar zinātni.

Jangs 2022. gada 1. oktobrī sasniedza 100 gadu jubileju. Miris Pekinā 2025. gada 18. oktobrī 103 gadu vecumā.

## Atsauces

## Ārējās saites

*
Sociālā entropija

**Sociālā entropija** ir makrosocioloģisku sistēmu teorija. Enerģiju, ko indivīdi patērē sociālās sistēmās, izmanto, lai entropija nepalielinātos. Entropiju mazina, veidojot izglītības iestādes, tiesu varu un citus institūtus, kas neļauj sistēmai sadalīties sastāvdaļās un ieslīgt haosā, kas notiktu, ja entropija turpinātu pieaugt. Dažās valstīs, piemēram, Šveicē, Luksemburgā, Austrijā un citās ekonomiski attīstītās pilsoniskās sabiedrībās iekšējā entropija ir maza, turpretī Ganā, Bolīvijā, Nigērijā entropija ir liela. Protams, entropijai ir arī vidēja intensitāte. Lai gan minētie piemēri liek domāt, ka maza sociālas sistēmas entropija nozīmē augstāka līmeņa labklājību un iekšzemes kopproduktu, ļoti mazai sociālai entropijai ir arī negatīvas puses. 

Darbā "Īgnums kultūrā" Zigmunds Freids norāda: kultūra cilvēkiem nav dabiska, tieši otrādi: kultūra un sociāla kārtība rodas pastāvīgā piepūlē, un cilvēki kultūras darba vārdā reizēm ir spiesti atlikt vēlmju īstenošanu, un tās vēlāk rada neirozes un neapmierinātību arī tad, ja šķietami viss liecina par dzīvi labklājībā. Tieši tādā stāvoklī ir cilvēki, kas dzīvo attīstītās pilsoniskās sabiedrībās, kuras prasa arvien vairāk indivīdu enerģijas, lai uzturētu sevi. Attīstītas sociālas sistēmas no indivīdiem prasa arvien vairāk laika un enerģijas, savukārt enerģijas tērēšana ārpus sistēmas ir kontrolēta un ierobežota, un tas var būt radīt depresiju vai - smagākos gadījumos - pat indivīdu pašnāvības. Tas liecina, ka ir jātiecas pēc sociālās kārtības un indivīdu brīvības līdzsvara.

## Skatīt arī
* Entropija
Nere

**Nere** (IPA: ) jeb **Vilija** ir upe Lietuvā () un Baltkrievijā (). Upes izteka atrodas Baltkrievijas ziemeļos, tek rietumu virzienā caur abām lielākajām Lietuvas pilsētām Viļņu un Kauņu, kurā upe ietek Nemunā. Otra Lietuvas garākā upe aiz Nemunas, tās garums ir 510 km (Lietuvā — 228 km, Baltkrievijā — 264 km).

Nere savieno bijušo Lietuvas galvaspilsētu Kernavi ar pašreizējo galvaspilsētu Viļņu. Tās krastos atrodas pagānu lietuviešu apbedījumu vietas.  no Viļņas atrodas vecie Karmazinu kapu kalniņi ar daudziem mitoloģiskiem akmeņiem un svētozolu.

## Lielākās pietekas (no iztekas)
Labā krasta:
* Servača (85 km)
* Narača (75 km)
* Strača (59 km)
* Žeimena (80 km)
* Muse (62 km)
* Šventoja (246 km)

Kreisā krasta:
* Dzvinasa (54 km)
* Iļija (62 km)
* Uša (75 km)
* Ašmjanka (105 km)
* Viļņa (80 km)

No 11 kilometru garās Neres labā krasta pietekas Lietavas nosaukuma, iespējams, cēlies Lietuvas vārds.

## Nosaukuma izcelšanās
Upes nosaukums ir senas baltu cilmes un saistāms ar lietuviešu vārdu *nerti*, kas nozīmē *nirt*. Slāvu nosaukums *Vilija* cēlies no bijušās formas *Velja*, kura saistīta ar senu slāvu īpašības vārdu *велья* (dižs). Tomēr senāks apzīmējums ir šeit senāk dzīvojošo baltu dotais apzīmējums.

Etimoloģiski līdzīgus vārdus plaši izmanto mūsdienu un vēsturiskajās baltu teritorijās, lai veidotu hidronīmus, piemēram Lietuvā Narote, Narasa (upes), Narača ezers, senprūšu Nareva un netālu no Maskavas esošā Nara.

Viļņā sastopami toponīmi, kas ietver abus vārdus, piemēram *Neris* saglabājies Paneres (*Paneriai*) un Panerišķu (*Paneriškės*) pilsētas apkaimju nosaukumos, savukārt *Velja* ir daļa no vārda *Valakampiai*, kas lietuviski nozīmē "Vilijas leņķis". Kauņā pilsētas daļa pie Neres upes, kas agrāk bija atsevišķa pilsēta, saucas Vilijampole (*Vilija* + *polis*, kas nozīmē "pilsēta pie Vilijas").

Lai gan uzskatīta, ka Nere ir upes pirmatnējais nosaukums un Vilijas nosaukums radies vēlāk, dubultnosaukums, visticamāk, radies no Neres upes (mūsdienās zināmas kā Naračas upes iztekas no Narača ezera) ietekas Vilijā, vēsturiskajā slāvu/baltu pierobežā, un katrs etnoss izvēlējies savu nosaukumu upei, kas sākas no satekas. Par to liecina arī tas, ka Vilijas upes nosaukšanai līdz šai satekai nekad nav lietots vārds Nere. Tāpēc tiek uzskatīts, ka Naračas upi balti senatnē uzskatīja par Neres augšteci.

Pagānu pasaules redzējumā upe ieņēmusi nozīmīgu vietu, gar tās krastiem līdz šodienai ir saglabājušies ievērojams skaits apbedījuma vietu, kapukalnu, svēto ozolu biržu, kā arī svētakmeņu.

## Atsauces

## Ārējās saites

* Upes baseins 
* Neres reģionālais parks
Kontinuants

**Kontinuants** ir skaņa, kas tiek izrunāta, nepilnīgi noslēdzot balss traktu. Kontinuants ir jebkura cita runāta skaņa, izņemot slēdzeņus (eksplozīvos un nazālos). Afrikātas tiek uzskatītas par saliktu skaņu, kas sastāv gan no slēdzeņa, gan kontinuanta.

## Atsauces
Braiens Džeiks

thumb|right|Braiens Džeiks

**Džeimss Braiens Džeiks** (; dzimis , miris ) bija angļu rakstnieks, plašāk pazīstams ar romānu sēriju "Redvola", kā arī "Redvolas ciltis". Viņš ir pabeidzis arī divas īso stāstu kolekcijas.
Jūras līmenis

right|300px|thumb|20. gadsimtā jūras līmenis ir pacēlies par 20 centimetriem.
**Jūras līmenis** ir vidējais jūras virsmas augstums pret nosacītu sākumpunktu. Jūras līmeni parasti lieto par visu sauszemes punktu augstuma atskaites mēru. Ir novērots, ka jūras līmenis visu laiku ceļas. Pirms 185 tūkstošiem gadu jūras līmenis ir bijis par 20 metriem zemāks nekā mūsdienās. Savukārt 20. gadsimtā tas ir pacēlies par 20 centimetriem jeb par 2 milimetriem gadā.

## Skatīt arī
* Augstums virs jūras līmeņa

## Ārējās saites
Orāls līdzskanis

**Orāls līdzskanis** ir līdzskanis, ko izrunā, gaisu no plaušām izlaižot caur muti, pretēji nazālajiem līdzskaņiem, kur gaisa plūsma tiek novirzīta caur degunu. Orāla līdzskaņa izrunāšanā liela nozīme ir visam mutes dobumam, gaisa plūsmas modificēšanā šai plūsmai plūstot caur to. Ar mēli un lūpām modificējot gaisa eju, tiek mainīta skaņas frekvence, gaisu īslaicīgi saspiežot vai retinot. Balss saites un plaušas kontrolē skaņu skaļumu (amplitūdu) un akcentus. Balss saites arī nosaka to, vai skaņa ir balsīga vai nebalsīga.

Lielākā daļa no līdzskaņiem ir orālie līdzskaņi. No latviešu valodas līdzskaņiem orāli līdzskaņi nav tikai nazālie . Pārējie līdzskaņi un afrikātas ir orāli.

## Skatīt arī
* Nazāls līdzskanis
* Artikulācijas veids
Kristāla nakts

**Kristāla nakts** bija nakts 1938. gadā no 9. uz 10. novembri, kad Vācijā notika masveidīgi nacistu partijas organizēti un valsts atbalstīti pret ebrejiem vērsti grautiņi. Kristāla nakts savu nosaukumu ieguva no ebreju īpašumu izdauzīto skatlogu lauskām, kas, beidzoties grautiņiem, pārklāja Vācijas pilsētu ielas. Kristāla nakts iezīmē holokausta attīstības stadiju, kad juridiskas un sociālas represijas pret ebrejiem pārvērtās tiešās fiziskās represijās.

Par grautiņu ieganstu tika izmantots atentāts, kad 1938. gada novembrī Parīzē no Polijas iebraukušais ebrejs Geršels Grīnšpans nošāva Vācijas diplomātu fon Ratu par to, ka vācu varas iestādes deportēja viņa ģimeni no Vācijas. Pēc šīs ziņas parādīšanās presē visu Vāciju pāršalca organizēts pret ebrejiem vērsta vandalisma vilnis — naktī no 9. uz 10.novembri tika aizdedzinātas 267 sinagogas, ebreju veikaliem tika izsisti skatlogi, daudzi simti ebreju tika piekauti, 20 000 ebreji tika arestēti.  Vācijas varasiestādes ziņoja, ka grautiņos nogalināts 91 ebrejs, tomēr mūsdienās zinātnieki uzskata, ka patiesais upuru skaits bijis lielāks.

## Varas iestāžu reakcija

* 10. novembrī Volfs Henrihs fon Helldorfs, Berlīnes policijas prefekts (kurš naktī neatrdās pilsētā), sasauca policijas virsnieku sapulci, kurā sašutis izteica rājienu saviem padotajiem, paziņojot, ka ja viņš būtu bijis tobrīd Berlīnē, tad būtu pavēlējis šaut uz vandaļiem.
* 12. novembrī Geringa rezidencē tika sasaukta ārkārtas apspriede, kurā ebreju kopienai nodarītos materiālos zaudējumus novērtēja uz 25 000 000 reihsmarkām, sagrautos veikalus un izdemolētos uzņēmumus lika pārņemt valsts pārziņā, bet to īpašniekiem - ebrejiem kompensēt zaudējumus.
* Vācijā dzīvojošos ebrejus, citu valstu pilsoņus, izsludināja par "nevēlamiem ārzemniekiem" un uzsāka to izraidīšanu no Vācijas, bet vairākus tūkstošus vietējo ebreju uz laiku ieslodzīja darba (koncentrācijas) nometnēs.

## Bibliogrāfija

* Энциклопедия Третьего рейха. Москва, 1996.  
* Herbert Schultheis: Die Reichskristallnacht in Deutschland nach Augenzeugenberichten. Rötter Druck und Verlag GmbH, Bad Neustadt a. d. Saale, 

## Atsauces

## Ārējās saites
Marianas dziļvaga

right|250px|thumb|Marianas dziļvaga
**Marianas dziļvaga** ir dziļākā zināmā okeāna dziļvaga uz Zemes. Tās dziļums var sasniegt pat 11 kilometru atzīmi (ūdens spiediens pie dibena līdz 108,6 MPa). Tā atrodas Klusā okeāna ziemeļrietumos un stiepjas 1500 km garumā. No Marianas dziļvagas uz austrumiem un dienvidiem atrodas Marianas salas, bet uz ziemeļiem – Guama.

Marianas dziļvagā dzīvo vienšūnas organismi, ko sauc par foraminīferām.

## Dziļvagas izpēte

Cilvēku nolaišanās dziļvagā notika 1960. gada 23. janvārī, kad ASV Jūras kara flotes leitnants Dons Volšs un franču pētnieks Žaks Pikārs ar batiskafu ''Trieste'' nolaidās  dziļumā, sasniedzot dziļvagas dibenu. Pat šajā dziļumā viņi pamanīja līdz 30 centimetru garas zivis.

Precīzāku dziļvagas dziļumu izdevās izmērīt ar japāņu zondi *Kaiko* (かいこう), kas sasniedza ieplakas dibenu 1995. gada 24. martā. Fiksētais dziļums bija .

## Atsauces

## Skatīt arī
* Čelendžera dzelme

## Ārējās saites

* Marianas dziļvaga un Čelendžera dzelme neogeo.lv
ASK

**ASK** var būt:

; Armijas sporta klubs
* Basketbola klubs
** ASK/Juniors
** ASK/Brocēni/LMT
** Rīgas ASK (2006—2009)
** Rīgas ASK (1953—1991)
** Maskavas CSKA (vīrieši)
** Maskavas CSKA (sievietes)
** Samaras "CSKA"
* Futbola klubs
** Maskavas CSKA
** FK ASK (1919—1944)
** FK ASK (1945—1970)
** PFK CSKA Maskava
* Hokeja klubs
** ASK/Ogre
** ASK/Zemgale (bijušais klubs)
** ASK Rīga
** Sanktpēterburgas SKA
** Maskavas CSKA

;Citi
* *[[Amplitude shift keying]]* — amplitūdas ciparu modulācija
* M/S Ask — prāmis
Aplozīvs slēdzenis

**Aplozīvs slēdzenis** ir eksplozīvs slēdzenis līdzskanis, kam nav šai skaņu kategorijai raksturīgā spējā impulsa (eksplozijas). Respektīvi — balss trakts tiek noslēgts līdzskaņa radīšanai, bet nav dzirdamas pazīmes, ka oklūzija ir beigusies, līdzskanis ir **nerealizēts**. Starptautiskajā fonētiskajā alfabētā aplozīvos līdzskaņus apzīmē ar diakritisko zīmi (uz augšu un pa labi vērsts augšējs "stūrītis"): , , .

Angļu valodā vienas zilbes ietvaros esošas eksplozīvo slēdzeņu grupas (klāstera) pirmais elements ir aplozīvs: *apt* , *ant* .

Daudzās valodās, kā piemēram kantoniešu, kataloņu, korejiešu, malajiešu, taizemiešu, vārda galotnē slēdzeņi ir aplozīvi: *mak* .

Dažās valodās, kurās tika uzskatīts, ka ir aplozīvi galotņu slēdzeņi, atklājies, ka tie pārvēršas par īsiem nebalsīgiem nazāliem slēdzeņiem, kā piemēram vjetnamiešu valodā.

**Realizēti** (normāli artikulēti) eksplozīvi slēdzeņi parasti netiek speciāli apzīmēti. Ja galotnes slēdzenis ir aspirēts, tad pietiek ar IPA simbolu  *realizācijas* apzīmēšanai. Citos gadījumos var tikt lietots Paplašinātā IPA simbols *neaspirētām* skaņām: *apt* .

## Ārējās saites
* Angļu valodas aplozīvi
Sony

***Sony*** (, *Sonī Kabushiki kaisha*), ir daudznacionāls Japānas uzņēmums, ko 1946. gadā nodibināja Akio Morita un Masaru Ibuka. Nosaukums "*sony*" ir veidots no diviem vārdiem: latīņu *sonus* (skaņa) un angļu *sunny boys* (saules zēni) Japānā pieņēmušo nozīmi jaunie ģēniji. Uzņēmums ir viens no vadošajiem elektronikas un datortehnikas rūpniecībā.

## Vēsture
150px|thumb|left|Pārnēsājams ''Sony'' CD atskaņotājs
1946. gadā Masaru Ibuka atvēra nelielu elektrotehnikas veikalu Tokijā. Uzņēmumam bija 530$ kapitāls un 8 strādnieki, nākamajā gadā pie viņa pievienojās kolēģis Akio Morita, kas kopā viņi izveidoja uzņēmumu ar nosaukumu *Tōkyō Tsūshin Kōgyō Kabushiki Kaisha* (東京通信工業株式会社 — 'Tokijas Sakaru rūpniecības uzņēmums'). Uzņēmusm radīja Japānas pirmo magnetafonu *Type-G*. 1958. gadā uzņēmums nomainīja esošo vārdu uz *Sony*. Veidotāji bija pārliecināti par panākumiem nākotnē, tādēļ attīstīja izklaides elektronikas rūpniecību.

Pavērsiena punkts bija licences iegūšana tranzistoru ražošanā, kas tika iegūta pēc ASV uzņēmuma *[[Bell laboratories]]* atļaujas. Drīz pēc tam uzņēmumā tika uzsākta radiouztvērēju ražošana. Līdz ar pirmajiem panākumiem uzņēmuma nosaukums 1958. gadā tika nomainīts uz *Sony*. Tādējādi *Sony* kļuva par pirmo Japānas uzņēmumu, kas sava nosaukuma attēlošanai izmantoja latīņu alfabēta burtus. Ņemot vērā zaudējumu amerikāņiem Otrajā pasaules karā, šāda rīcība Japānā izraisīja pretrunīgu reakciju.

Turpmāko gadu desmitu gaitā *Sony* iekaroja pasaules tirgus ar novatoriskām tehnoloģijām un atraktīvu dizainu, kā arī ar firmas politiku veidot pēc iespējas kompaktākas ierīces. 1990. gados *Sony* katru gadu izlaida aptuveni 500 jaunu produktu. Uzņēmums ir izdevis *[[Playstation 2]]* — vispārdotāko spēļu konsoli un uzņēmumam šobrīd pieder *[[Columbia Pictures]]* filmu studijai.

2022. gada 31. janvārī tika paziņots, ka *Sony* par 3,6 miljardiem ASV dolāru iegādāsies datorspēļu izstrādātāju *Bungie*.

## Atsauces

## Ārējās saites

* Sony oficiālā mājaslapa
* Sony globālā mājaslapa
Fāzes modulācija

**Fāzes modulācija** ir modulācijas veids, kur signāls modulē nesējfrekvences fāzi. Atšķirībā no frekvences modulācijas, šī metode nav īpaši populāra analogiem signāliem, jo tai nav īpašu priekšrocību un ir nepieciešams ļoti sarežģīts uztvērējs, kā arī ir problemātiski atšķirt vai signāla fāze ir 0° vai 180°. Lietojot fāzes modulāciju (un frekvences modulāciju) raidītāja izstarotā jauda nav atkarīga no pārraidāmā signāla, tā vienmēr ir 100% (atšķirībā no amplitūdas modulācijas).

## Digitālā fāzes modulācija
Digitālajā fāzes modulācijā () modulējošais signāls var pieņemt tikai noteiktas vērtības.